విజయ్ రూపానీ

విజయ్ రామ్నిక్ లాల్ రూపానీ (1956 ఆగస్టు 2 - 2025 జూన్ 12) భారతీయ జనతా పార్టీకి చెందిన భారతీయ రాజకీయ నాయకుడు. ఈయన రాజ్‌కోట్ వెస్ట్‌కు గుజరాత్ శాసనసభ నుండి ఏం.ఎల్.ఏగా గెలుపొంది, 2016 ఆగస్టు 7 నుండి 2021 సెప్టెంబరుగు 12 వరకు గుజరాత్ ముఖ్యమంత్రిగా విధులు నిర్వహించాడు.

 తొలినాళ్ళ జీవితం 
విజయ్ రూపానీ మయబెన్ రామ్నిక్ లాల్ రూపానీ దంపతులకు ఎడవ సంతానంగా జన్మించాడు. వీరు మయన్మార్లోని యాంగోన్లో బనియా కుటుంబానికి చెందిన వారు. బర్మాలో రాజకీయ అస్థిరత కారణంగా అతని కుటుంబం 1960 లో రాజ్‌కోట్‌కు వెళ్లింది.విజయ్ రూపానీ ధర్మేంద్రసింగ్ జి ఆర్ట్స్ కాలేజీ నుండి బ్యాచిలర్ ఆఫ్ ఆర్ట్స్, సౌరాష్ట్ర విశ్వవిద్యాలయం నుండి ఎల్.ఎల్.బి చదువును పూర్తి చేశారు.

 వృత్తి జీవితం 

 వ్యాపారవేత్తగా 
విజయ్ రూపానీ తన తండ్రి స్థాపించిన రసిక్ లాల్ & సన్స్ అనే వాణిజ్య సంస్థలో భాగస్వామిగా ఉన్నాడు.ఆ తరువాత అతను స్టాక్ బ్రోకర్‌గా కూడా పనిచేశాడు.

 రాజకీయ జీవితం 
విజయ్ రూపానీ అఖిల భారతీయ విద్యార్థి పరిషత్ (ఎబివిపి) లో విద్యార్థి కార్యకర్తగా ఉన్నాడు. అలాగే అతను రాష్ట్రీయ స్వయంసేవక్ సంఘ్ (ఆర్ఎస్ఎస్) లో చేరాడు ఆ తరువాత 1971 లో జనసంఘ్ లో సభ్యనిగా చేరాడు. భారతీయ జనతా పార్టీ స్థాపించిన మొదటి రోజులనుండి పార్టీలతో సంబంధం కలిగి ఉన్నాడు. ఈయన 1978 నుండి 1981 వరకు ఆర్‌ఎస్‌ఎస్ ప్రచారక్ గా ఉన్నాడు. 1987 లో రాజ్‌కోట్ మునిసిపల్ కార్పొరేషన్ కార్పొరేటర్‌గా ఎన్నికయ్యాడు.

రూపానీ 1988 నుండి 1996 వరకు ఆర్‌ఎంసి స్టాండింగ్ కమిటీ ఛైర్మన్ గా బాధ్యతలు నిర్వహించాడు. 1995 లో మళ్లీ ఆర్‌ఎంసికి ఎన్నికయ్యాడు. 1996 నుండి 1997 వరకు రాజ్‌కోట్ మేయర్‌గా పనిచేశాడు. 1998 లో బిజెపి గుజరాత్ యూనిట్ ప్రధాన కార్యదర్శి అయ్యాడు అలాగే చైర్మన్‌గా కూడా పనిచేశాడు. రూపానీ 2006 లో గుజరాత్ పర్యాటకం ఛైర్మన్‌గా నియమితుడయ్యాడు. 2006 నుండి 2012 వరకు రాజ్యసభ సభ్యుడుగా ఉన్నాడు. నరేంద్ర మోదీ ముఖ్యమంత్రి పదవిలో ఉన్నప్పుడు 2013 లో బిజెపి గుజరాత్ యూనిట్ ప్రధాన కార్యదర్శిగా, గుజరాత్ మునిసిపల్ ఫైనాన్స్ బోర్డు ఛైర్మన్‌గా పనిచేశారు.

2014 నవంబరులో ముఖ్యమంత్రి ఆనందీబెన్ పటేల్ మొదటి క్యాబినెట్ విస్తరణలో ఆయనకు మంత్రి పదవి లభించింది. ఈయన రవాణా, నీటి సరఫరా, కార్మిక ఇంకా ఉపాధి మంత్రిత్వ శాఖను నిర్వహించారు.

2016 ఫిబ్రవరి 19 న, ఆర్. సి. ఫాల్డు స్థానంలో రూపానీ గుజరాత్ రాష్ట్ర బిజెపి అధ్యక్షుడయ్యారు. 2016 ఫిబ్రవరి నుండి 2016 ఆగస్టు వరకు బిజెపి రాష్ట్ర అధ్యక్షుడిగా ఉన్నాడు.

 ముఖ్యమంత్రిగా  (2016 - 2021) 
అతను ఆనందీబెన్ పటేల్ తరువాత 2016 ఆగస్టు 7 న గుజరాత్ ముఖ్యమంత్రిగా ప్రమాణ స్వీకారం చేశారు. 2017 గుజరాత్ శాసనసభ ఎన్నికల్లో, భారత జాతీయ కాంగ్రెస్ అభ్యర్థి ఇంద్రాణిల్ రాజయగురును ఓడించి రాజకోట్ పశ్చిమ నియోజకవర్గం నుండి ముఖ్యమంత్రి పదవికి నామినేట్ అయ్యాడు. 2017 డిసెంబరు 22 న శాసనసభ పార్టీ నాయకుడిగా ఆయన ఏకగ్రీవంగా ఎన్నికయ్యారు, 2021 సెప్టెంబరు 12 వరకు గుజరాత్ ముఖ్యమంత్రిగా ఉన్నాడు.

 మరణం 
2025 జూన్ 12న, విజయ్ రూపానీ ఎయిర్ ఇండియా విమానం 171లో ప్రయాణీకుడు, ఇది అహ్మదాబాద్ విమానాశ్రయం నుండి లండన్‌లోని గాట్విక్ విమానాశ్రయానికి వెళ్తుండగా టేకాఫ్ అయిన కొద్దిసేపటికే కూలిపోయింది. ఈ ప్రమాదంలో ఆయనతో పాటు 240 మంది ప్రయాణికులు మరణించారు.

 మూలాలు 

వర్గం:1956 జననాలు
వర్గం:2025 మరణాలు
వర్గం:రాజకీయ నాయకులు
వర్గం:భారతీయ జనతా పార్టీ ముఖ్యమంత్రులు
వర్గం:భారతీయ జనతా పార్టీ రాజకీయ నాయకులు
వర్గం:గుజరాత్ ముఖ్యమంత్రులు
వర్గం:భారతదేశ రాష్ట్రాల ముఖ్యమంత్రులు
వర్గం:విమాన ప్రమాదాలు